Author: Valovicova
Last saved by: spano
Company: MSPNM

Predkladacia správa

	Na rokovanie vlády SR predkladáme ako iniciatívny materiál Informáciu o zdravotníckych zariadeniach zahrnutých do 2. etapy privatizácie dotknutých zákonom č. 416/2001 Z.z. o prechode niektorých pôsobností z orgánov štátnej správy na obce a vyššie územné celky. 

	Cieľom predloženia tohto materiálu je informovať vládu SR o tom, že väčšina zdravotníckych zariadení zaradených do 2. etapy privatizácie podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov nebude môcť byť doprivatizovaná podľa tohto zákona, pretože od 1.1.2003 prechádza zriaďovateľská pôsobnosť k týmto zariadeniam na obce a vyššie územné celky. Materiál tiež informuje, ktorých konkrétnych zdravotníckych zariadení a častí zdravotníckych zariadení sa prechod zriaďovateľskej pôsobnosti podľa zákona č. 416/2001 Z.z. dotýka.